Brod-bolnica USNS Mercy uputio se u pomoć stradalima u potresu u Indoneziji
Riječ je o  preuređenom naftnom tankeru, dugom kao tri nogometna igrališta, koji ima kapacitet od tisuću bolničkih kreveta. Nakon Indon
Američki brod - bolnica USNS Mercy odlazi s osobljem i opremom u pomoć žrtvama potresa u Indoneziji. Brod je i prije pomagao stradalima u elementarnim nepogodama. Sada se nalazi na Filipinima, odakle počinje svoje putovanje po regiji jugoistočne Azije. U južnom dijelu otoka Mindanao stotine ljudi zatražile su pomoć u poljskim klinikama koje je Mercy uspostavio na kopnu, dok se složeniji kirurški zahvati izvode na brodu. U osnovnoj školi u gradu Zamboanaga sve je zauzeto: ljudi čekaju u redovima na pregled očiju, zdravstvene preglede, lijekove i pregled kod zubara. Očekivano je oko 600 pacijenata, no došlo ih je oko tisuću i 500. Jedna od njih je 58-o godišnja Zoraya Abdullah, koja je došla na pregled očiju, kakav nije imala već 10 godina. Takodjer - osjeća i bol u zglobovima i pretpostavlja da je to znak artritisa. Ona kaže da siromašni ljudi na Filipinima nemaju novca za odgovarajuću zadravstvenu skrb i lijekove, i često su prisiljeni birati izmedju lijekova i hrane. “Ako nemamo novca ne možemo ići liječniku. Samo rutinska konzultacija s doktorom košta oko pet dolara. Kako onda možemo priuštiti ljekove, koji koštaju od 40 do 60 dolara. Mi imamo samo dovoljno novaca da se prehranimo. Molimo se Bogu za pomoć” kaže Zoraya Abdullah. Pacijente pregleda medicinsko osoblje s broda Mercy, kojima u pomoć pristiže i osoblje lokalnih bolnica. Doktor Rodel Agvoles, dužnosnik javnog zdravstva iz Zamboanage, kaže da zdravstvene službe u tom gradu mogu priuštiti samo ograničene količine ljekova: "Kad god dobijemo medicinsku pomoć iz inozemstva, ljudi očekuju da dobiju veće količine ljekova. Očekuju potpune doze antibiotika, vitamina... ali, mi smo obično u mogućnosti dati pacijentima samo početne doze.” Okrug Recodo Baranggay ima oko 10 do 14 tisuća žitelja. Njihov zdravstveni sustav sastoji se od samo jednog doktora koji ide u obilaske jednom tjedno. Slična je situacija i sa zubarima. Zato je na stotine ljudi došlo na besplatne preglede koje omogućuje osoblje sa broda Medicinsko osoblje ovog broda takodjer radi i kirurške zahvate, od kojih se mnogi izvode u lokalnim bolnicama uz pomoć kirurga s ovog broda. Složeniji kirurški zahvati, kao što su oni koji se izvode na stomaku, očima, te obnovi deformacije lica kao i kirurški zahvati na štitoj žljezdi, obavljaju se u operacijskim sobama na samom brodu. Načelnik medicinskih operacija na brodu Mercy, kapetan Joseph Moore, kaže da mnogi slučajevi postaju ozbiljni, jer pacijenti godinama nisu imali nikakvu liječničku njegu: "Pacijenti oklijevaju otići liječniku iz financijskih razloga, a onda ti slučajevi postanu sve složeniji...sve bi bilo lakše kada bi pacijenti ranije dolazili doktoru. Ono što mi možemo učiniti jeste da ovim ljudima pružimo nadu, da im omogićimo da dođu i da budu podvrgnuti potrebnim tretmanima.” Riječ je o preuredjenom naftnom tankeru dugom kao tri nogometna igrališta koji ima kapacitet od tisuću bolničkih kreveta. Izvorno je bio namjenjen pružanju medicinske pomoći ranjenim američkim vojnicima u ratnim sukobima. Nakon Filipina, liječnici s broda odlaze u Indoneziju, Istočni Timor i u Bangladeš.